Dame i gospodo poslanici, Ja imam obavezu da vas obavijestim o onome što smo dogovorili na prvoj proširenoj sjednici Kolegija Parlamentarne skupštine Bosne i Hercegovine, na kojoj su uzeli učešće osim članova Kolegija i predstavnici svih političkih staranaka koje participiraju u ovom sazivu Predstavničkog doma Parlamentarne skupštine Bosne i Hercegovine. Dogovorili smo se i postigli smo punu saglasnost svih političkih stranaka da je pitanje Budžeta i Zakona o izvršenju Budžeta institucija BiH prioritetno ptianje i da je to pitanje kojem se po hitnom proceduri, najkraćoj mogućoj i najbržoj mogućoj proceduri treba posvetiti pažnja od strane ovog doma a da se sa druge strane poštuju akti na kojima je utemeljen rad Predstavničkog doma Parlamentarne skupštine Bosne i Hercegovine, tj. Poslovnik o radu ovog doma. Slijedom toga, zaključak Proširenog kolegija je, da odmah sada održimo drugu sjednicu Predstanvičkog doma, na kojoj bi izvršili izbor radnih tijela koja su neophodna za funkcioniranje ovog doma i za razmatranje akata koji dolaze u proceduru pred ovaj dom a da onda kako bi dali vremena i poslanicima i radnim tijelima zakažemo 3. sjednicu Predstavničkog doma Parlamentarne skupštine Bosne i Hercegovine za 12.12. u 11 sati na čijem dnevnom redu bi imali Budžet institucija BiH i Zakon o izvršenju Budžeta institucija BiH, a u međuvremenu bi komisije koje bi danas formirali na ovojd rugoj sjednici imale mogućnost kao i poslanici da se upoznaju sa tekstom sadržaja Budežta. Prema riječima ovlašćenog predstavnika Predsjedništva BiH gospodina Domazeta ministra trezora, BiH neće probiti rokove i neće nastupiti štetne posljedice za BiH, ukoliko se Budžet bude usvojio 12. ovog mjeseca. Prema tome, dame i gospodo poslanici, ja molim stručne službe da konstatiraju stanje kvoruma trenutno sada ovdje da možemo da ih informiramo. Ja otvaram 2. sjednicu Predstavničkog doma Parlamentarne skupštine Bosne i Hercegovine. 2 Dame i gospodo poslanici, U skladu sa onim što sam rekao prije početka ove sjednice, za drugu sjednicu Predstavničkog doma Parlamentarne skupštne Bosne i Hercegovine predlažem samo jednu tačku dnevngo reda, to je: a) izbor Ustavno-pravne komisije Predstavničkog doma Parlamentarne skupštine, i b) izbor Komisije za finansije i Budžet Obrazloženje Ove komisije su nam potrebne kako bi mogli da ispoštujemo poslovničku proceduru, vezano za Budžet i Zakon o izvršenju Budžeta institucija Bosne i Hercegovine. Ove komisije ne možemo ih zvati privremene komisijama u skladu sa Poslovnikom, ali odmah da znamo kada budemo glasali o ovim komisijama da su to komisije o kojima i o čijem članstvu možemo voditi računa kada budemo i da je to podložno promjenama kada budemo formirali sva ostala parlamentarna radna tijela. Ovo je, dakle, iznimna, izvanredna situacija. Ne možemo po Poslovniku to zvati privremenom komisijom, nego onako kako to Poslovnik određuje, ali kao poslanici imamo pravo da kažemo da će ukupan sastav tih komisija biti uziman u ozbzir kada se bude uspostavljala cjelokupna struktura parlamentarnih radnih tijela, odnosno radnih tijela ovog doma. To bi bila, dakle, samo jedna tačka dnevnog reda a) Ustavno-pravna komisija b) Komisija za finansije i Budžet uz ovo o čemu sam govorio Otvaram raspravu o dnevnom redu. Ako se niko ne javlja za riječ, zaključujem raspravu o dnevnom redu. Prelazimo na izjašnjavanje o dnevnom redu. Pitam vas ko je zato da ovo bude dnevni red današnje druge sjednice ovog doma. Moj karton ja bih zamolio. Ko je za? Ja sam svakako za. Hvala vam lijepa. Ima li neko protiv? Ima li uzdržanih? Ja vam se zahvaljujem. Konstatujem da je Predstavnički dom Parlamentarne skupštine Bosne i Hercegovine jednoglasno usvojio, odnosno utvrdio dnevni red svoje druge sjednice. Sa 39 gaslova za, bez glasova protiv i bez uzdržanih glasova. Nakon ovoga ja, kako bi se poslanički klubo vi dogovorili i odredili sastav ove dvije komisije, dajem pauzu od 30 minuta. Vidimo se u 14 sati i 30 minuta. Hvala vam gospodine Belkiću. Hvala svima onima koji su negodovali. Meni je drago kada čujem negodovanje na duge pauze. To znači da ćemo biti efikasniji. Ako se slažete onda pauza je 15 minuta i nastavljamo u 14 sati i 15 minuta. Pozivam predsjednike klubova političkih stranaka da se nađemo ovdje za ovim stolom. Ne moramo nigdje ići iz ove prostorije kako bi odredili sastav ovih komisija. Hvala vam. [[PAUZA]] 3 Poslanici, molim vas za pažnju. Dame i gospodo poslanici, molim vas za pažnju, molim vas da sjednete na vaša mjesta. Molim Sekretarijat da još jedanput provjeri, ima još nekoliko poslanika koji su prisutni danas ovdje a nisu u sali. Da počenemo sa radom. U pauzi koju smo imali u trajanju od evo nekih 16 – 17 minuta, predstavnici klubova političkih stranaka su iznijeli prijedloge i usaglasili, zapravo, prijedlog za Ustavno-pravnu komisiju i Komisiju za finansije i Budžet. Napominjem da je članstvo u ovim komisijama podložno promjenama kada budemo raspravljali ukupnu strukturu Parlamentarnih tijela ovog doma posebno, jer ovaj put nismo vodili računa o nekim proporcijama o kojima se mora voditi računa kada se bude profilirao ukupan sastav parlamentarnih tijela. Htjeli smo da što prije dođemo do ovih komisija, kako bi one mogle uraditi svoj dio psola koji je predviđen po Poslovniku. Ovlastili su me predstavnici političkih stranaka, predstavnici klubova da vam saopštim prijedlog sastava Ustavno-pravne komisije i Komisije za finansije i Budžet. Ponovo ponavljam, ovo je podložno promjenama kada budemo pravili ukupnu strukturu doma, jer nisu poštovane neke proporcije koje se, inače, moraju poštovati i svi smo se oko toga složili kada se bude pravila ukupna struktura. U Ustavno-pravnu komisiju predloženi su gospoda: 1. Ćeman Mirsad, 2. Seada Palavrić, 3. Nijaz Duraković, 4. Paravac Borislav, 5. Kunić Petar, 6. Gligorić Tihomir, 7. Raguž Martin, 8. Lozančić Niko 9. Potočnik Mladen U Komisiju za finansije i Budžet predloženi su: 1. Fatima Leho, 2. Hazim Felić, 3. Beriz Belkić, 4. Kragulj Nikola, 5. Miličević Ljiljana, 6. Novaković Momčilo, 7. Andrić Filip, 8. Zorić Vinko, i 9. Križanović Jozo Otvaram raspravu po ovim prijedlozima pod a) i pod b). Ko želi da govori? Ako se niko ne javlja za riječ, ja zaključujem raspravu. Prelazimo na izjašnjavanje. Pozivam vas da se podizanjem ovih kartona izjasnimo ko je za ovakav sastav Ustavno-pravne komisije. Ko je za? Gospodine, vi imate crveni karton a glasa se za, odnosno gospođo vi. E, tako. Hvala vam lijepa. Ima li neko protiv? Ima li uzdržanih? – 1 uzdržan. Izjašnjavamo se po entitetima. 4 Pozivam poslanike iz Federacije da se izjasne ko je za ovakav sastav Ustavno-pravne komisije? Ima li neko protiv? Ima li uzdržanih? Dobro u redu. Hvala vam lijepa. Dakle, pitamo samo ko je za. Pozivam poslanike iz RS da kažu ko je za ovakav sastav? Hvala vam lijepa. Znači, samo za. Jeste li pobrojali vi? Molim vas da saopćimo rezultate glasanja. Rezultati glasanja su sljedeći: U prvom krugu glasanja prisutno je 39 poslanika. Glasalo je za 38 – protiv nije bilo poslanika i suzdržan je bio jedan poslanik. Po entitetima. Iz Federacije BiH za je bilo 26 iz RS za je bilo 11 i ja konstatujem da je Predstavnički dom Parlamentarne skupštine usvojio ovaj prijedlog i izabrao ovaj sastav Ustavno-pravne komisije. Prelazimo na tačku b) Pod 1. Pitam vas ko je zato da u ovom sastavu kako sam ja pročitao na početku imamo komisiju za finansije i Budžet. Ko je za? Hvala vam. Ko je protiv? Uzdržanih? Po entitetima. Ko je iz Federacije za? Hvala vam. Ko je iz RS za? Hvala vam. Rezultati glasanja su sljedeći: Ukupno je prisutno 39 poslanika. Za je glasalo 38 – protiv nije bilo poslanika i suzdržanih je bio 1 poslanik. Po entitetima. Iz Federacije BiH za je bilo 26 poslanika. Iz Republike Srpske za je bilo 11 poslanika i ja konstatujem da smo izabrali sastav i Komisije za finansije i Budžet. Dame i gospodo poslanici, Prije nego što zaključim rad 2. sjednice Predstavničkog doma Parlamentarne skupštine Bosne i Hercegovine, obavještavam vas da je, prema odluci Proširenog kolegija 3. sjednica Predstavničkog doma Parlamentarne skupštine BiH zakazana za četvrtak 12.12. u 11 sati, a da je za dnevni red te sjednice predloženo: 1. Budžet institucija BiH 2. Zakon o izvršenju Budžeta institucija BiH Ova usmena obavijest će služiti umjesto poziva. Mi ćemo uputiti i pozive odmah danas, ali ako slučajno neko ne dobije popziv da zna da je sjednica Predstavničkog doma, 3. sjednica na kojoj će se raspravljati o Budžetu 12.12. u četvrtak u 11 sati, i još jedna stvar. Obavještavam vas, odnosno pozivam članove izabranih komisija da održe svoje sjednice ovdje u zgradi Parlamentarne skupštine BiH u četvrtak u 9 sati i 30 minuta, da do tada i oni i poslanici izanaliziraju tekst Budžeta kojeg imaju, kako bi mogli zauzeti stavove, povodom prijedloga. Dakle, sjednice komisija u četvrtak u 9 sati i 30 minuta. Ja zaključujem rad 2. sjednice. Hvala vam lijepa. Vidimo se ako Bog da u četvrtak. Sjednica je završena.